CELEX: 32006R1049
Language: hr
Date: 2006-07-10 00:00:00
Title: Uredba Komisije (EZ) br. 1049/2006 od 10. srpnja 2006. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               216
            
         32006R1049
   
               L 188/5
            
            
               SLUŽBENI LIST EUROPSKE UNIJE
            
            
               10.07.2006.
            
         
      UREDBA KOMISIJE (EZ) br. 1049/2006
   od 10. srpnja 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 949/2006 (SL L 174, 28.6.2006., str. 3.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod sastavljen od dva šuplja vafla u obliku polukugle, punjena mliječnom kremom koja ne sadrži kakao, s bademom unutar punjenja. Proizvod izvana ima bijeli preljev od pripravka koji se zasniva na šećeru, biljnoj masnoći, obranom mlijeku i kokosovom mlijeku i prekriven je ribanim kokosom.
                           Proizvod ima oblik kugle približnog promjera 2,5 cm. Pečeni vafl, koji se ne može vidjeti izvana, približno je debljine 2 mm.
                        
                     
            
               1704 90 99
            
            
               Razvrstavanje se utvrđuje u skladu s odredbama Općih pravila 1., 3.b i 6. o tumačenju kombinirane nomenklature i tekstom oznaka KN 1704, 1704 90 i 1704 90 99.
               Iako se proizvod izrađuje korištenjem pečenog vafla u obliku kugle, proizvod ima značajku šećernog proizvoda iz tarifnog broja 1704, a stabilnost proizvoda ne ovisi u potpunosti o vaflu.
               Vafli se mogu razvrstati pod tarifni broj 1905 samo ako imaju značajke pekarskih proizvoda. Tarifni broj 1905 ne sadrži gornju granicu za količinu punjenja slastica. Međutim, vafli nisu bitna značajka proizvoda jer služe samo za oblikovanje i odvajanje punjenja od preljeva. Iz gore navedenih razloga, proizvod se ne može razvrstati pod tarifni broj 1905.
            
         
               
                           2.
                        
                        
                           Proizvod sastavljen od dva šuplja vafla u obliku polukugle, punjena nugat kremom s kakaom i lješnjakom u sredini. Izvana je potpuno preliven čokoladom i drobljenim lješnjacima.
                           Proizvod ima oblik kugle približnog promjera 3 cm. Pečeni vafl, koji se ne može vidjeti izvana, približno je debljine 2 mm.
                        
                     
            
               1806 90 19
            
            
               Razvrstavanje se utvrđuje u skladu s odredbama Općih pravila 1., 3.b i 6. o tumačenju kombinirane nomenklature, napomeni 1.a uz poglavlje 17., napomeni 2 uz poglavlje 18. i tekstom oznaka KN 1806, 1806 90 i 1806 90 19.
               Iako se proizvod izrađuje korištenjem pečenog vafla u obliku kugle, proizvod ima značajku čokoladnog punjenja iz tarifnog broja 1806 (napomena s objašnjenjem uz kombiniranu nomenklaturu pod tarifne brojeve 1806 90 11 i 1806 90 19). Stabilnost proizvoda ne ovisi u potpunosti o vaflu.
               Vafli se mogu razvrstati pod tarifni broj 1905 ako imaju značajku pekarskih proizvoda. Tarifni broj 1905 ne sadrži gornju granicu za količinu punjenja slastica. Međutim, vafli nisu bitna značajka proizvoda jer služe samo za oblikovanje i odvajanje punjenja od preljeva. Zato se proizvod ne može razvrstati pod tarifni broj 1905.